Een van dié 3 nuwe Bond + ons kies SA se James Bond! | SARIE
Een van dié 3 nuwe Bond + ons kies SA se James Bond!
Sedert die vrystelling van Daniel Craig se laaste Bond-fliek, Spectre, het mense bespiegel oor wie sy opvolger kan wees. Nou lyk dit asof dit tussen dié drie akteurs gaan wees.
Die Britse media berig die volgende 007 gaan tien teen een Idris Elba, Tom Hiddleston (Taylor Swift se nuwe kêrel), of Aidan Turner wees. Beroepswedders se geld is op Aidan Turner (foto hieronder).
Aidan is 'n Ierse akteur wat eers sy naam op die verhoog gemaak het voordat hy in films begin speel het. Jy sal sy gesig ken van die Hobbit-films waarin hy die rol van die dwerg Kili vertolk het.
Ander akteurs wat glo nog in aanmerking is vir dié ikoniese rol is Tom Hardy, Michael Fassbender en Henry Cavill. Hugh Jackman het in Januarie ons aan die raai gehad of hy nie dalk die negende James Bond gaan wees nie toe hy 'n video gedeel het waarin hy 'n martini drink.
Die wêreld wag ook vir die eerste vroulike James Bond. Verlede maand was daar 'n petisie om Gillian Anderson van The X-Files-faam as die eerste vroulike Bond gekies te kry, berig The Telegraph.
Wat dink jy? Wie moet die nuwe James Bond wees?
Bronne: The Week, The Sun en The Telegraph
Taylor Swift se nuwe liefde Die fliek-week waarvoor jy gewag het! Ons 5 gewildste stories van die afgelope week Probeer ook ons maklike en vinnige resep vir die week!